John Kordic - Wikipedija

# John Kordic

### Izvor: Wikipedija

John Kordic (Edmonton, 22. ožujka 1965. - Quebec City, 8. kolovoza 1992.), kanadski hokejaš (na ledu)

Igračka karijera mu je trajala od 1982. do 1992. godine. Igrao je na položaju napadača (eng. forward-a). Odlikovala ga je velika fizička snaga.

Igrao je u Portland Winter Hawksima od 1982-1984. godine u WHL-ligi.

1983. godine su ga izabrali Montreal Canadiensi na izboru 1983. (eng. NHL Draft), u 4. krugu kao 78. igrača.

1984/85. je igrao u tri kluba, u Sherbrook Canadiensima u AHL-ligi, potom u Portland Winter Hawksima i Seattle Breakersima u WHL-ligi.

1985/86. je igrao u dva kluba, u Sherbrook Canadiensima u AHL]-ligi i Montreal Canadiensima u NHL-ligi, kada je i debitirao u toj ligi.

Za ista dva kluba je igrao i u 1986/87. godini.

1987/88. i 1988/89. igra za Montreal Canadiense, a tijekom 1988/89. prelazi u NHL-ligaša Toronto Maple Leafse, za koje igra i 1989/90. godine.

1990/91. je igrao za tri kluba, u AHL-ligašu Newmarket Saintsima, Toronto Maple Leafsima i Washington Capitalsima.

1991/92. je igrao za dva kluba, Cape-Breton Oilersima u AHL-ligi i u tadašnjem NHL-ligašu Quebec Nordiguesima.

Hrvatskog je podrijetla; obitelj mu je iz mostarske okolice. Roditelji Ivan i Regina su emigrirali u Kanadu. Brat Dan se također bavio hokejom na ledu.

## [uredi] Uspjesi

Osvajač Stanleyeva kupa s Montreal Canadiensima 1986. godine.

## [uredi] Zanimljivosti

Ovaj igrač je svoju karijeru počeo kao vrstni strijelac. Međutim, nehokejaške stvari su obilježile njegovu karijeru.

Vodio je buran život. Na terenu je bio poznat po spektakularnim tučnjavama i bio je jedan od najžešćih hokejaša svih vremena. Ipak, smatra se da mu je uloga "nasilnog igrača" nametnuta.

Nažalost, upao je u naraštaj "Habs"-a iz 1986. koji je tada bio poznat po konzumiranju droga i alkohola, koji su uz njegov porok od prvih igračkih dana, steroida, uništavali njegovo tijelo, psihu i život općenito. Nerijetki su bili nestanci po nekoliko dana i viđanje po "nečasnim" četvrtima. Na koncu su ga klubovi samo gledali zamijeniti za kojeg drugog igrača. Za to vrijeme, John je sa svojim ispadima sve više bio temom crnih kronika. Poslije očeve smrti 1989. godine, njegova ovisnost o drogama se pojačala.

Umro je od posljedica teškog srčanog udara, kada ga je pokušao svladati devet policajaca, koji su u njegovu hotelsku sobu upali u pokušavajući ga smiriti. Neslužbeno je postojala informacija da su organi reda u toj intervenciji primijenili prekomjernu silu. Službena potvrda za to nikada nije stigla, a slučaj je ubrzo zataškan.

Njegova smrt je izazvala velike polemike o uporabi droga i steroida u NHL.

Dobavljeno iz "http://hr.wikipedia.org../../../j/o/h/John_Kordic_c17c.html"

Kategorije: Igrači hokeja na ledu | Kanadski sportaši | Hokej na ledu u Kanadi

##### Views

- Članak
- Razgovor
- Trenutna inačica

##### Traži

##### Drugi jezici

- English